[bookmark: _GoBack]VENDIM
Nr.1212, datë 11.12.2009
 
PËR HAPJEN E PROGRAMEVE TË STUDIMIT “MASTER I NIVELIT TË PARË”, NË MËSUESI PËR CIKLIN E LARTË TË ARSIMIT BAZË DHE ARSIMIN E MESËM, NË UNIVERSITETIN “LUIGJ GURAKUQI”, SHKODËR, SI DHE PËR MIRATIMIN E KUOTAVE TË PRANIMIT E TË TARIFËS SË SHKOLLIMIT NË KËTO PROGRAME STUDIMI

Në mbështetje të nenit 100 të Kushtetutës dhe të neneve 26, 34, 42 e 75 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Hapjen në Fakultetin e Shkencave të Edukimit, në universitetin “Luigj Gurakuqi”, Shkodër, të programeve të studimit “Master i nivelit të parë” në:
a) “Mësuesi për ciklin e lartë të arsimit bazë, në lëndët edukim fizik dhe sporte”, në përfundim të të cilit lëshohet diplomë “Master i nivelit të parë, MNP, në mësuesi për ciklin e lartë të arsimit bazë, në lëndët edukim fizik dhe sporte”;
 b) “Mësuesi për arsimin e mesëm, në lëndët edukim fizik dhe sporte”, në përfundim të të cilit lëshohet diplomë “Master i nivelit të parë, MNP, në mësuesi për arsimin e mesëm, në lëndët edukim fizik dhe sporte”; 

c) “Mësuesi për ciklin e lartë të arsimit bazë, në lëndët histori dhe gjeografi, në përfundim të të cilit lëshohet diplomë “Master i nivelit të parë, MNP, në mësuesi për ciklin e lartë të arsimit bazë, në lëndët histori dhe gjeografi”;
 ç) “Mësuesi për arsimin e mesëm, në lëndën histori, në përfundim të të cilit lëshohet diplomë “Master i nivelit të parë, MNP, në mësuesi për arsimin e mesëm në lëndën histori”;
d) “Mësuesi për arsimin e mesëm, në lëndën gjeografi”, në përfundim të të cilit lëshohet diplomë “Master i nivelit të parë, MNP, në mësuesi për arsimin e mesëm, në lëndën gjeografi”.
2. Programet e studimeve “Master i nivelit të parë” realizohen me 60 kredite dhe zgjatja normale e tyre është një vit.
3. Këto programe studimi ta fillojnë veprimtarinë mësimore në vitin akademik 2009-2010.
4. Kuota e pranimeve në këto programe “Master i nivelit të parë”, në Fakultetin e Shkencave të Edukimit në universitetin “Luigj Gurakuqi”, Shkodër, për vitin akademik 2009-2010, të jetë, si më poshtë vijon:

	 a) Master i nivelit të parë në mësuesi për ciklin e lartë të arsimit bazë, në lëndët edukim fizik dhe sporte 
	50;


	b) Master i nivelit të parë  në mësuesi për arsimin e mesëm, në lëndët edukim fizik dhe sporte
	 50;


	c) Master i nivelit të parë në mësuesi për ciklin e lartë të arsimit bazë, në lëndët histori dhe gjeografi 
	60;


	ç) Master i nivelit të parë në mësuesi për arsimin e mesëm, në lëndën histori 
	60;

	d) Master i nivelit të parë në mësuesi për arsimin e mesëm, në lëndën gjeografi 
	60.



5. Tarifat vjetore të shkollimit për studentët, që do të regjistrohen, me kohë të plotë, në vitin akademik 2009-2010,  të jenë, si më poshtë vijon:
	a) “Master i nivelit të parë në mësuesi për ciklin e lartë të arsimit bazë, në lëndët edukim fizik dhe sporte” 
	
40 000 lekë; 

	b) “Master i nivelit të parë në mësuesi për arsimin e mesëm, në lëndët edukim fizik dhe sporte” 
	
45 000 lekë; 

	c) “Master i nivelit të parë në mësuesi për ciklin e lartë të arsimit bazë, në lëndët histori dhe gjeografi” 
	
40 000 lekë; 

	ç) “Master i nivelit të parë  në mësuesi për arsimin e mesëm, në lëndën histori” 
	45 000 lekë; 

	d) “Master i nivelit të parë në mësuesi për arsimin e mesëm, në lëndën gjeografi”. 
	
45 000 lekë.


6. Studenti i nënshtrohet vetëm një tarife vjetore shkollimi.
7. Kuotat e pranimeve në programet e studimit “Master i nivelit të parë”, sipas pikës 4, të këtij vendimi, që mbeten të parealizuara, rishpërndahen, sipas institucioneve publike të arsimit të lartë dhe programeve të ndryshme të studimit, nga Ministria e Arsimit dhe Shkencës
8. Efektet financiare, që rrjedhin nga zbatimi i këtij vendimi të përballohen nga buxheti i miratuar për universitetin “Luigj Gurakuqi”, Shkodër.
9. Ngarkohen Ministria e Arsimit dhe Shkencës dhe universiteti “Luigj Gurakuqi”, Shkodër, për zbatimin e këtij vendimi.
Ky vendim hyn në fuqi pas botimit në Fletoren Zyrtare.

